CYF CAJE CYM/Wales/2023/0011

CYMERADWYWYD 17/02/2023







**TEITL Y SWYDD Rheolwr Rhaglen - Band 8a**

**TROSOLWG O’R SWYDD**

Bydd y Rheolwr Rhaglen yn arwain y gwaith o weithredu a chyflwyno amrywiaeth o raglenni a ffrydiau gwaith proffil uchel ar draws y sefydliad mewn cydweithrediad â chydweithwyr a phartneriaid.

Gan weithredu gyda’r lefel uchaf o ymreolaeth disgwylir i ddeiliad y swydd fod yn arweinydd strategol ar gyfer rheoli rhaglenni cymhleth sy’n effeithio ar draws y sefydliad

|  |  |  |
| --- | --- | --- |
| **Prif Ddyletswyddau'r Swydd** | | |
| Arwain a rheoli ystod o raglenni a phrosiectau strategol, yn aml ar sail genedlaethol, a sicrhau bod dull rheoli rhaglen cydnabyddedig wedi’i ymgorffori ym mhob agwedd ar y gwaith.  Cydlynu a chyflawni'r ffrydiau gwaith o fewn y Rhaglen gan gynnal fframwaith cynllunio gyda phrosesau ategol ar gyfer amcanion tymor hir, canolig a byr y rhaglen.  Gweithio gydag uwch reolwyr a thimau i nodi cyfleoedd ar gyfer gwella parhaus i wasanaethau drwy ddefnyddio methodoleg rheoli rhaglenni a phrosiectau. | | |
| **Yn gyfrifol i** | | |
| **(O ran adrodd)** | **Atebol:** | **Yn broffesiynol:** |
| **Prif Gyfrifoldebau** | | |
| **Cyfathrebiadau**  Cyfathrebu gwybodaeth hynod gymhleth sy’n ymwneud â newidiadau penodol i wasanaethau. Bydd hyn yn aml yn ddadleuol lle mae newid arfaethedig yn cael effaith fawr ar ffyrdd sefydledig o weithio ac nad oes llawer o gonsensws. Defnyddio sgiliau cyfathrebu a thrafod cadarn i oresgyn rhwystrau i ddeall a gwrthsefyll newid lle gallai fod gwrthdaro rhwng buddiannau a blaenoriaethau.  Llunio adroddiadau manwl a chymhleth iawn ar gyfer amrywiaeth o uwch gynulleidfaoedd e.e., papurau bwrdd, achosion busnes aml-faes ac arfarniadau o opsiynau  Defnyddio sgiliau trafod i berswadio uwch reolwyr ynghylch pwysigrwydd mentrau rhaglenni. Bydd hyn yn cynnwys cyfleu gwybodaeth ddadleuol sydd efallai’n ymwneud â pherfformiad is-optimaidd wrth gyflawni gwasanaethau.  Trafod gydag ystod eang o uwch randdeiliaid gan gynnwys Llywodraeth Cymru, Cyfarwyddwyr Gweithredol, ac uwch staff clinigol ac anghlinigol a fydd yn aml â buddion a blaenoriaethau sy’n cystadlu.  Rhoi cyflwyniadau ffurfiol i grwpiau mawr o bobl yn aml ar lefel uchel iawn.  **Gwella a Monitro**  Gwneud penderfyniadau ar amrywiaeth o faterion prosiect/rhaglen cymhleth/cymhleth iawn lle gall fod mwy nag un ffordd o weithredu a lle gall barn arbenigol fod yn wahanol e.e., nodi a datrys dibyniaethau rhwng ffrydiau gwaith a fydd yn effeithio ar gyflawni'r rhaglen gyffredinol.  Dadansoddi data perfformiad a data gallu a galw, asesu prosiectau, gan nodi meysydd ar gyfer cydweithio.  Sefydlu dangosyddion perfformiad a datblygu fframwaith monitro i sicrhau bod modd mesur materion perfformiad prosiect a gwasanaethau cymhleth ac adrodd amdanynt mewn ymateb i ofynion lleol, cenedlaethol a gofynion penodol i’r prosiect.  Arwain y gwaith o gynhyrchu dangosyddion perfformiad a chanlyniadau priodol a datblygu fframwaith monitro i gefnogi asesiad rheolaidd o'r data a gipiwyd  Sicrhau bod dangosyddion perfformiad a mesurau canlyniadau allweddol yn cael eu hadrodd sy'n sail i ddyfarniadau ar y camau angenrheidiol i fynd i'r afael â materion sy'n cael eu hystyried gan brosiectau perthnasol.  Arwain y gwaith o baratoi Cynlluniau Rhaglen, Prosiect, Cam ac Eithrio yn ôl yr angen, i'w cymeradwyo gan Fwrdd y Rhaglen. Sicrhau bod y cynlluniau yn cyd-fynd â Chynllun Tymor Canolig Integredig (IMTP) y sefydliad.  Mae dadansoddi a dehongli gwybodaeth gymhleth ac amlhaenog yn allweddol i’r swydd hon. Bydd deiliad y swydd yn datblygu trosolwg ac arfarniad ar sail y dadansoddiad a wnaed, gan gynghori uwch reolwyr a rhanddeiliaid ar berfformiad y prosiect ac opsiynau ar gyfer cyflawni yn y dyfodol  **Cynllunio a Dylunio**  Arwain ar gydlynu ac addasu cynlluniau i ddarparu rhaglenni datblygu a gwella gwasanaethau i gynnwys amserlennu gweithgareddau a cherrig milltir.  Arwain y gwaith o baratoi Cynlluniau Rhaglen, Prosiect, Cam ac yn ôl yr angen Eithrio, i'w cymeradwyo gan Fwrdd y Rhaglen ac yn unol â Chynllun Tymor Canolig Integredig y sefydliad.  Ymgymryd â chynllunio strategol i gyflawni’r rhaglen gan weithio gyda nifer fawr o randdeiliaid aml-broffesiynol o fewn a thu allan i’r sefydliad i sicrhau bod cyflawniadau allweddol yn cael eu cyflawni  Paratoi, cynllunio a chyflawni cylch bywyd llawn cynllunio, rheoli rhaglen a phrosiect ar sail arferion gorau, o’r dechrau cyntaf hyd at weithredu a chymeradwyo’r cyflenwi terfynol. Mae hyn yn cynnwys datblygu dogfennau dechrau prosiect (PIDs), achosion busnes, cynlluniau prosiect, datblygu meini prawf cadarnhau cymeradwyo a pharatoi dogfennaeth adolygu prosiect  **Datblygu Polisïau**  Cyfrifoldeb arweiniol am ddatblygu a gweithredu llwybrau, prosesau, protocolau a pholisïau newydd o fewn y maes arbenigol a fydd yn cael effaith sylweddol ar gynllunio a darparu gwasanaethau ar draws y sefydliad  Dehongli canllawiau a pholisïau cenedlaethol er mwyn gallu rheoli'r rhaglen gan gynnwys risgiau a datblygu cynlluniau wrth gefn yn ôl yr angen.  Sicrhau bod polisi rhaglen yn cydymffurfio â'r holl ofynion deddfwriaethol a rheoliadol perthnasol o fewn y maes arbenigol  Cyfrifoldeb arweiniol am weithredu polisi a strategaeth rhaglen-benodol ar draws y sefydliad e.e., datblygu Cynllun Tymor Canolig Integredig  **Cyllid a Chyllideb**  Dal a rheoli cyllideb y prosiect yn effeithiol a bod yn llofnodwr a deiliad cyllideb awdurdodedig ar gyfer y rhaglen  Gweithio gyda'r uwch dîm cyllid i ddatblygu a chefnogi'r broses ar gyfer olrhain ac adrodd ar gynlluniau gwella ariannol  Cefnogi'r broses gosod cyllideb. Bod yn gyfrifol am sicrhau cadw at y gyllideb, monitro gwariant yn erbyn y gyllideb yn barhaus a sicrhau bod y ddogfennaeth briodol ar gael i'w harchwilio.  Sicrhau bod yr holl adnoddau’n cael eu defnyddio’n effeithiol a bod unrhyw gyllidebau cytunedig yn cael eu cadw o fewn terfynau ariannol penodedig ac yn gweithredu o fewn polisïau ariannol cymeradwy.  **Rheolaeth, Arweinyddiaeth a Hyfforddiant**  Gweithredu fel rheolwr llinell ar staff o fewn y rhaglen, sy'n cynnwys cynnal arfarniadau, rheoli salwch, cwynion a materion disgyblu.  Bydd gan ddeiliad y swydd gyfrifoldeb rheoli matrics a bydd yn gyfrifol am arwain a chyfarwyddo gweithgareddau o ddydd i ddydd y gweithlu a neilltuwyd i’w prosiectau a’u rhaglen(ni).  **Digidol a Gwybodaeth**  Defnyddio ystod eang o gymwysiadau TG i lunio adroddiadau yn seiliedig ar ystod o wybodaeth o amrywiaeth o ffynonellau, gan eu cyflwyno i grwpiau yn ôl yr angen.  **Gwerthuso ac Archwilio**  Rhoi cyngor ar weithgareddau ymchwil mewn meysydd newydd, gan ystyried tystiolaeth o fannau eraill.  Gwerthuso perfformiad y rhaglen yn barhaus gan gynnwys monitro a meincnodi allbynnau gan ddefnyddio amrywiaeth o ddulliau ansoddol a meintiol  Cynnal archwiliadau cymhleth sy’n ymwneud â'r rhaglen | | |

|  |  |
| --- | --- |
| **Cymwysterau a Gwybodaeth** | **Profiad** |
| **Hanfodol**  Addysg hyd at lefel gradd Meistr neu brofiad cyfatebol    Tystiolaeth o ddatblygiad  proffesiynol parhaus    Cymhwyster rheoli swyddfa Prosiect a/neu Raglen e.e. PRINCE2, MSP neu brofiad cyfatebol | **Hanfodol**  Profiad o reoli a rheoli prosiectau llwyddiannus ar lefel uwch    Gwaith partneriaeth effeithiol yn y sector cyhoeddus    Profiad sylweddol o gyflawni prosiectau newid yn llwyddiannus mewn amgylcheddau rhaglenni cymhleth a heriol  Profiad o waith rhanddeiliaid effeithiol gyda chyrff allanol  **Dymunol**  Profiad o weithio o fewn y GIG |
| **Sgiliau a Phriodoleddau** | **Arall** |
| **Hanfodol**  Sgiliau rhyngbersonol a chyfathrebu datblygedig iawn  Sgiliau Rheoli Pobl  Hanes o ddatrys problemau mewn amgylchedd rheoli prosiectau  Yn hyderus wrth ddefnyddio cymwysiadau bwrdd gwaith  **Dymunol**  Sgiliau TG uwch mewn amrywiaeth o gymwysiadau bwrdd gwaith e.e. Excel, Power BI | **Hanfodol**  Teithio ledled Cymru, ac o bosibl ymhellach i ffwrdd yn rheolaidd  **Dymunol (ond ddim yn hanfodol)**  Siaradwr Cymraeg (Lefel 1) neu barodrwydd i weithio tuag ato |